Аԥсны Жәлар реизара аилатәараҟны аҳәынҭқарра ахада иалхрақәа рнахаразы аӡбамҭа рыдыркылеит лаҵара 28 аҽны.
"Аԥсны Жәлар реизара аилатәараҟны еиуеиԥшым азҵаарақәа ықәгылан, аха зегь реиҳа ихадаз Аԥсны аҳәынҭқарра ахада иалхрақәа ԥхынгәы 21 аҟынтәи нанҳәамза 25 рахь аиагара акәын. Ус еиԥш иҟоу аиқәшаҳаҭра рыбжьарҵахьан Аԥсны ахадеи аоппозициа амчрақәеи лаҵарамза 21 рзы. Аилатәара мҩаԥысуан ажурналистцәа аламырхәӡакәа. Аилатәара иалахәыз 30-ҩык адепутатцәа рҟынтәи 25- ҩык ақәшаҳаҭхеит, егьырҭ рыҽныркылоу мамзаргьы арыцхә аиагара иақәшаҳаҭымху еилкааӡам. Адепутатцәа аӡәызаҵәык иҳәеит ибжьы шеимҭаз азакәан апроект", - иҳәеит Аҩӡба.
Шәазыӡырҩла арадио Sputnik Аԥсны аефир.